



































































































































Vjesnik Marijinih Kongregacija 

Izlazi s dopuštenjem nadb. Ordinarijata zagreb. i redovničkog Star- 
ješinstva svaki drugi mjesec. — Izdaju Isusovci u Zagrebu, 

Cijena: 8 Din. za one, koji ga primaju po svojoj Kongregaciji. 

10 Din. za one, koji ga primaju na svoj naslov. 

6 Din. plaćaju đaci. — 15 Din. za inozemstvo. 

UREDNIŠTVO I UPRAVA »VJESNIKA MAR. KONGR.« 
ZAGREB 1/147, Palmotićeva ul. 31. 


KONGREGANISTIČKI KALENDAR 
—m i i wwin '■ i l i i || iiii iiii l wi r mi " if > ir m mmm h 11 

SIJEČANJ. 

9. Sveta Obitelj: Isus, Marija, Josip. 

23. Zaruke BI. Dj. Marije 

29. Sv. Franjo Saleski, Biskup i Naučitelj Crkve (f 1622), Kon¬ 
greganist. 

Molitvena nakana: Nakana sv. Oca Pape. — Sjedinjenje 
abesinskih kršćana. 

VELJAČA. 

2. Očišćavanje BI. Dj. Marije ili Svijećnica. 

3. BI. Ivan Theophan Venard, Svećenik, Mučenik (f 1861), Kon- 
greganist. 

4. BI. Ivan de Britto, Isusovac, Mučenik (f 1693), KongreganSst. 

5. Sv. Filip de las Casas, Franjevac, Mučenik (f 1579), Kon¬ 
greganist. 

7. BI. Jakov Sales, Isusovac, Mučenik (f 1593), Kongregamst. 
11. Majka Božja Lurdska. 

15. BI. Klaudije de la Colombiere, Isusovac, Ispovjedalac (f 1682), 
Kongreganist. 

21. BI. Robert Southwell, Isusovac, Mučenik (f 1595), Kon¬ 
greganist. 

25. BI. Didak Carvalho, Isusovac, Mučenik (f 1624), Kongreganist. 
27. Sv. Gabrijel od Žalosne Djevice, Ispovjedalac (f 1862), Kon¬ 
greganist. 

Molitvena nakana: Proti bezbožnom komunizmu. — Obra¬ 
ćenje 60 milijuna »nedirljivih« u Indiji. 


Molimo za što bržu i sjajniju pobjedu 

katolika u Španjolskoj! 

Uzoritom gospodinu 

Kardinalu 

HERMENEGILDU PELLEGRINETTI-U 
bivšem apostolskom nunciju Jugoslavije 

koji je 13. prosinca 1937. 
u tajnom konzistoriju podignut 
na kardinalsku čast 

iskrene čestitke i najbolje želje 

podastire 

Vjesnik Marijinih Kongregacija 


Svim upraviteljima hrvatskih Marijinih Kongrega¬ 
cija, svim kongreganistima i kongreganisticama želi 
biagosloveno Mlado ljeto 1958 

UREDNIŠTVO i UPRAVA 
VJESNIKA MAR. KONGREGACIJA 















f Dr. ANTE BAUER 




Prvak zbornik 
hrvatski metropolit 
zagrebački nadbiskup 

Antun Dr. Bauer 

preminuo u Gospodu 7. prosinca 1937. 
u 82. godini života 

Nadbiskup Bauer od prvoga svoga nastupa posebnu 
je ljubav posvećivao procvatu Marijinih Kongregacija. Prvi 
njegov akt bio je primanje prvih kongreganista i kongrega- 
nistica u novo osnovane Kongregacije građana i gospođa 
od Navještenja Marijina godine 1911- Nije pak rijetko bilo 
da je na Kongreganistički dan — na blagdan Bezgrješnog 
Začeća Marijina, pontificirao svečano u Svetištu Srca Isu¬ 
sova u Zagrebu kod Isusovaca. A koliko primanja novih 
zbornika, blagoslova barjaka i drugih svečanosti nije oba¬ 
vio u Kongregacijama kroz dugi niz godina! 

U »Službenom Vjesniku« godine 1917- toplo je pre¬ 
poručio svome kleru osnivanje Marijinih Kongregacija, na¬ 
vodeći između ostaloga ovo: »Obzirom na divotnu organi- 

zaciju Marijine Kongregacije, uređene po uzora najsavrše- 
nije svjetske organizacije Crkve katoličke; obzirom na ta¬ 
ko mudro i praktično prema današnjim potrebama vreme¬ 
na sastavljena opća pravila, zajednička svim Marijinim 
Kongregacijama, te napokon obzirom na 300 godišnju sjaj¬ 
nu prošlost njihovu, kao i na prekrasne plodove Marijinih 
Kongregacija moram priznati, da bih jedva koju drugu cr¬ 
kvenu ustanovu mogao naći, koja bi se u ovom pogledu 
mogla takmiti s Marijinom Kongregacijom,,,, Otvoreno 
mogu reći, što je god u ovo zadnje doba bilo znakova vjer¬ 
skoga života i rada u Zagrebu, pače i izvan Zagreba, sve 
je to poteklo od Kongregacija kao takovih ili od kongrega- 
nista, koji su kao članovi drugih društava unijeli ovaj prak¬ 
tički život i rad-Moja je vruća i živa želja da se ondje 

gdje je svaki vjerski život zamro, svakako osnuju Marijine 
Kongregacije za pojedine staleže, navlastitoza mla¬ 
dež jednoga i drugoga spola,« 

Daljni dokazi Nadbiskupove sklonosti prema Mari¬ 
jinim Kongregacijama jesu članci sinode nadbiskupije za¬ 
grebačke god, 1925., u kojima se dva puta ističu Kongre¬ 
gacije, Govoreći o katehetskom obučavanju u našim škola¬ 
ma veli se ondje: »K ovom nastojanju sa praktičkim plo¬ 
dovima katehetskog obučavanja mnogo će koristiti, ako se 
u osnovnoj školi uvede koja nabožna Bratovština, a u 
srednjoj Marijina Kongregacija, Želimo da bi ka¬ 
tehete poslušali i ovaj naš savjet,« A na dru¬ 
gom mjestu u statutima sinode »O štovanju BI, Djevice 
Marije« izrijekom se kaže: »Želimo i savjetujemo svekoli¬ 
kom svećenstvu, da se svaki pojedini začlani u svećeničku 
Kongregaciju BI, Djevice Marije, A kad je dušobrižnik 
dobro poučen u vođenju Marijinih Kongregacija, neka ih 
vodi i širi, držeći se u tom crkvenih propisa, naročito 
medu školskom mladeži i u pismenim kru¬ 
govi m a,« 





I kad je godine 1921. osnovana u Zagrebu Marijina 
Kongregacija svećenika, među prvim zbornicima stupio je 
u nju Nadbiskup Bauer, Odonda vršio je sve zborničke du¬ 
žnosti, dolazio redovito na sastanke, sudjelovao u raspra¬ 
vama ne pokazujući ničim svoju supremaciju, a što je naj- 
karakterističnije, nikada nije primao nikakove službe. Ta¬ 
ko je njegov primjer služio na pobudu svih kongreganista. 

Hvala Gospodinu Bogu za sva dobra, što ih je udije¬ 
lio našem Prvaku Zborniku — Nadbiskupu Antunu u nje¬ 
govoj preteškoj pastirskoj službi, a hvala i njemu za sva 
dobra učinjena, našim hrvatskim Marijinim Kongregaci¬ 
jama! 

Podaj nam, Gospode, da dušu sluge svo¬ 
ga Antuna Nadbiskupa, koju si izveo iz 
mučne borbe ovoga svijeta, učiniš druga¬ 
ricom svojih svetaca. Po G. N, Amen. 

S. M. 

ŠTOVANJE GOSPINO U ŠPANJOLSKIM 
ŠKOLAMA 


Nedavno je narodna vlada u Španjolskoj izdala naredbu o 
školi, koja glasi: 

Škola, koja si je svijesna svoje uzgoje važnosti, mora staru 
predajuo štovanju Marijinu uzdržati; jer, budući da po¬ 
tječe od naroda, pripada kulturi. Zato komisija (povjerenstvo) za 
kulturu i odgoj određuje: 

Član 1. U svim školama ima se postaviti kip Majke Božje. 

Član 2. U mjesecu svibnju dužni su učitelji prema starom špa¬ 
njolskom običaju zajedno s djecom pred kipom obavljati svibansku 
pobožnost. 

Član 3. Cijele godine djeca kaduđuuškoluikad odla- 
zeizškolepo običaju naših pređa imaju pozdravljati s riječima: 
»Ave Maria purissima — Zdravo Marijo prečista«, a nato učitelj 
odgovara: »Sin pecado concebida — Bez grijeha začeta.« 

Član 4. Dok traje rat, mole učitelji dnevno s djecom Majku 
Božju za sretan svršetak rata. 

SVETI OBIČAJ 


U nekome švedskom gradiću skidaju ljudi, kod prolaza kraj 
tornja protestantske bogomolje, šešir, žene se s počitanjem naklo¬ 
ne. — Zašto? Nitko toga nije znao. Pred kratko vrijeme došli su 
zidari da poprave toranj. Počeli su skidati ispucanu i pocrnjenu 
žbuku. Odjednom se na prednjoj strani tornja ispod stare žbuke 
pokaže slika Majke Božje s Djetetom Isusom u naručaju. Zagonet¬ 
ka je sada bila riješena. Pred četiristo godina prešla je većina gra¬ 
đana dotičnoga gradića na protestantizam. Vodio ih je gradski na¬ 
čelnik, zagrijani protestant. On je katolicima oteo crkvu i predao 
ju svojim sljedbenicima. Ali katolici su se neprestano nadali, da će 
natrag dobiti crkvu. Prekrasna slika Majke Božje s Djetetom Isu¬ 
som u naručaju na prednjoj strani tornja podržavala je njihovu na¬ 
du, ulijevala im snagu u borbi protiv krivovjerja i bila je siguran 
znak, da je crkva nekoć bila katolička. Da pokaže načelnik katoli¬ 
cima svoju moć, da im izbije nadu, da će natrag zadobiti svoju cr¬ 
kvu i da šatre štovanje prema Majci Božjoj, dao je Njezinu sliku 
na prednjoj strani tornja premazati i prebojadisati. . . . Prošla su 
stoljeća. U jednom je krivovjerju načelnik uspio — crkva je i danas 
u rukama protestanata. Druga mu se želja izjalovila — vjerni i po¬ 
božni narod nastavio je štovati svoju Majku. Pozdravljao je barem 
mjesto na komu se nalazila Marijina slika. I taj sveti običaj prela¬ 
zio je kao baština od pokoljenja na pokoljenje, premda se već du¬ 
go vremena nije pobliže znalo, komu zapravo to iskazivanje po¬ 
časti pripada. J. K. 

ZBORNIK — APOSTOL — SVETAC 


1888. — 15. siječanj — 1938. 

NOGE svece proizvela je Marijina Kongre¬ 
gacija, Jedna od njezinih najsjajnijih zvijezda 
jest veliki misionar Petar K 1 a v e r, Isu¬ 
sovac. Kako se 15. siječnja 1938. po 50. puta 
vraća dan, kada ga je papa Leo XIII. 15. si¬ 
ječnja 1888. proglasio svetim, neka bude 
dopušteno reći koju, djeci Marijinoj o nje¬ 
govoj ljubavi k Mariji. 

Bio je on vatreni Španjolac, rođen 1581. u gradiću Verdu u 
Kataloniji. Nažalost ostadoše iz njegove mladosti samo štedljive 
vijesti, ali ove obilježuju ipak budućega sveca kao dijete i službe¬ 
nika Marijina. Dne 8. prosinca 1595 na blagdan Bezgrješnog Za¬ 
čeća primi Petar iz ruku biskupa tonzuru. Prvi korak k svetosti pod 
Majčinom rukom. Naskoro ga nalazimo u Barceloni kao Isusovač¬ 
kog studenta. Tamo je učio poznavati Marijinu Kongregaciju te 
stupi u nju. U toj školi Majke Božje učio je sve više ljubiti nebe¬ 
sku Majku, 

O, nema sumnje, ona posrednica svih milosti posredovala je 
i mladome zborniku veliku milost poziva u Družbu Isusovu. 

Velikom radošću i oduševljenjem pješačio je mladi novak 
isusovac po odredbi starješinstva, da isprosi za uzdržavanje; put 
ga vodi prema Montserratu, najvećem Marijinom svetištu Španije, 
gdje je jednom sv. Ignacije objesio svoj viteški mač, da se neopo¬ 
zivo stavi u službu vječnoga Kralja. 

Ugledavši sveto brdo baci se Petar na koljena da Majci svo¬ 
ga Gospodina već iz daljine iskaže svoje štovanje. Put bio još kako 
hrapav, uspon na strme pećine još tako tegotan, jaruge, koje je tre¬ 
balo prijeći još tako duboke; ljubav k nebeskoj Majci učini mu sve 
fekim. Tri je dana smio putnik proboraviti na Montserratu: bro- 
?Io ih je k najsretnijim danima svoga života. Nebeski darovi mi¬ 
losti, koje je tada primio od Majke milosti, ostadoše tajna njego¬ 
va srca. 

Kadgod bi se tijekom svoga dugog života spominjao toga 
hodočašća, ronio bi suze ganuća, tako se moglo zaključiti, koja li 
je radost prostrujila tada njegovom dušom. 

Providnost Božja vodila je Petra da nastavi nauke na otoku 
Mallorca, Tamo je živio muž iskušane svetosti, osobiti ljubimac 
Marije, stari vratar Isusovac Alfonzo Rodriguez. Njegovi prsti 
pokazivahu tvrde žuljeve od neprestanog moljenja sv. Krunice. 
Saobraćaj s pobožnim vratarom nije malo tome pridonio da Petar 
produbi svoju ljubav prema Mariji. Sv. Krunica ostade i njemu 
kroz čitavi život draga. Rado ju je molio, prolazeći cestama Kar- 
iagene, tražeći nesretnike da im pomogne. Taj sveti prijatelj Al- 

fonzo bio je onaj, koji jc u mladoga Petra probudio zvanje za cr¬ 
načke misije u Americi. 

Godine 1610. budu napokon uslišane postojane prošnje Kla- 
verove. On bude poslan u misije u Kartagenu u Kolumbiji. 

Zbog raznih prilika prestadoše njegove nauke, tako da tek 
1616. primi sveti svećenički red. Skoro zatim slavio je svoju prvu 
svetu Misu u kapelici BI. Dj. Marije, gdje je njezin kip čašćen 
posebnom pobožnošću. Petar je to držao za osobitu milost. Za 
čitava života iskazivao je nebeskoj Majci zahvalnost za veliku do¬ 
brotu, što je na njezinu žrtveniku mogao prinijeti svoju prvu sve¬ 
tu Žrtvu. 

Novoposvećenom svećeniku bude dodijeljena crnačka misija 
— velika i teška zadaća. U ono vrijeme bude u Kartagenskoj luci 
istovareno godišnje do 10.000 robova, koji su bili odvučeni iz 
svoje afričke domovine. Oni su bili pogani, mnogi štaviše ljudo¬ 
žderi na najnižem stupnju kulture, puni ogorčenja i mržnje prema 
bijelcima, koji su im oteli slobodu i domovinu i za duge ih vožnje 
nemilosrdno zlostavljali. 

Misionar pun revnosti za duše nije se plašio nakakve po¬ 
teškoće; ta pomagala mu je Majka Božja. Za vrijeme 34 godišnjeg 
apostolata podijelio je u Kartageni iskrcanim robovima (savreme- 
nici cijene im broj na 300.000) sveti Krst, pošto ih je najprije 
poučio u kršćanskim istinama. Svakome je poklonio sv. Krunicu 
naše drage Gospe i zahtijevao, da je neprestano nose uza se »i 
marljivo mole. Koliko je sv. Krunica podijelio Klaver, teško je 
proračunati. Osim onih, koje je darovao novokrštenicima, podije 
lio je mnogo u ispovjedaonici, u bolnicama, u zatvoru. I samo ov® 
tamno mjesto znao je obasjati Marijinom ljubavlju. 

Sužnjeve je doveo do toga, da su večerom zajednički molili 
litanije u čast Blažene Gospe. Marijine svetkovine slavio je sve¬ 
tac osobitom pobožnošću, pošto se molitvom i djelima pokore na t@ 
pripravio. Neke bogate i kreposne osobe predobio je, da mu na ta¬ 
kve dane prirede jela za siromahe. Od toga dao bi praćen glazbom 
donijeti dio u bolnicu gubavaca. Ostalo bi dijelio sam na vratima 
kolegija. Da ih razveseli, sjeo bi s njima k stolu, ali uvijek na po¬ 
sljednje mjesto. Neki svirači skrbili su se, da razvesele goste. Po¬ 
slije jela držao je sakupljenima govor, da im ulije počitanje i po¬ 
uzdanje prema Mariji, koje svetkovini zahvaljuju za ovo dobro¬ 
činstvo. Tada bi s njima molio sv. Krunicu. Svaki dan u godini 
bude određena žrtvica, koju je Klaver izvršio na čast Majke Bo¬ 
žje. Svaki sat u danu pozdravi je crkvenim hvalospjevom. Oso¬ 
bito poštivaše Bezgrješno Začeće Marijino i slavno joj Uznesenje 
na nebo. Često joj je čestitao za te prednosti i radovao se tome 
tako da je ta radost vidljivo odsijevala s njegova obraza. Obično 
je nazivaše »Majkom lijepe ljubavi«. Često bi ga čuli usred mo¬ 
litve i ushićenja ponavljati ganutljive riječi: »O, moja dobra Majko 
zaklinjem te, uči me srdačno ljubiti svoga Božanskoga Sina! Iz- 

moli mi iskricu one čiste ljubavi, kojom je tvoje srce prema Nje¬ 
mu neprestano gorjelo ili daj mi svoju ljubav, da ga mogu do¬ 
stojno primati!« 

Nebeska Majka htjede dati svijetu dokaz , kako joj je drag 
ovaj njezin sluga. Na blagdan Njezina rođenja 8. rujna 1654. po¬ 
vede ga u vječnu radost. On je smio svoj besmrtni život započeti 
u nebu isti dan, u koji je njegova Kraljica i Majka započela svoj 
smrtni život na zemlji. 

One godine, kad je Petar Klaver ovjenčan aureolom oduševi 
se jedno dijete Marijino za iste ideale, za koje je on plamtio: za 
spas duša jadnih crnaca. Bila je to grofica M. T. Ledochowska; ona 
službenica Božja, čije ime je nerazrešivo povezano s afričkim mi¬ 
sijama. Ona utemelji 1894. Družbu sv. Petra Klavera, koja će mo¬ 
litvom i materijalnim sredstvima priskrbiti sredstva afričkim mi¬ 
sijama. Sve kršćane katolike poziva da potpomognu i svima to omo¬ 
gućuje molitvom, žrtvicama, darovima, širenjem misijskog štiva i 
potpunim predanjem sebe. Jezgru Družbe čini ženski vjerski za¬ 
vod, koji je konačno potvrđen od svete Stolice. »Pomoćne misio¬ 
narke za Afriku« zovu se njene članice. Mnoga plemenita i požr¬ 
tvovna mladenačka duša mogla bi u ovome savremenom pozivu 
naći svoju zemaljsku sreću. Za pobliže razjašnjenje upućujemo na 
knjižicu »Zvanje pomoćne misionarke za Afriku« u kojem au¬ 
torica sama opisuje žrtve i poteškoće, ali i ljepotu i zaslugu toga 
zvanja, 

BL. GOSPA — ZAŠTITNICA 
ARGENTINSKE RATNE MORNARICE 


Argentinska vlada u Buenos Airesu službenim je ukazom u 
rujnu 1937. proglasila »Našu Gospu, Zvijezdu Mora« zaštitnicom 
svoje ratne mornarice. 

U istom se dekretu spominje, kako je i general Belgrano bio 
proglasio Majku Božju za otkup sužnjeva ili de Mercede »genera¬ 
lom« svoje vojske. A general San Martino prozvao je Majku Bo¬ 
žju Karmelsku »generalom vojske na Andama« onom zgodom, kada 
je slavodobitno prešao iz Argentine u Čile. 


Liturgijski kalendar za godinu 1938- Cijena Din- 5-— Narud¬ 
žbe prima: Uprava »Knjiga katol- života«- Zagreb Martićeva ul- 41. 

RUNOLIST, 1938- — Cijena pojedinom primjerku 8 dinara. Tko naruči 
i uplati barem 50 kom., plaća po primjerku 7 din-; tko pak naruči barem 100 
kom., plaća po 6 dinara- Na svakih 10 plaćenih primjeraka dobiva se po jedan 
komad besplatno. — Uprava i Uredništvo: ZAGREB, 1/147- Palmotićeva 33, 
DR- M- GATTERER D- I- U svijetlu vjere kršćanske misli o spolnom 
životu- (Str- 94)- Cijena je 10 Din. Dobije se kod naklade »Fides«, Senj (Hrv- 
Primorje). Osobito preporučamo roditeljima i odgojiteljima, 

ZVANJE POMOĆNE MISIONARKE ZA AFRIKU . 

Cijena 3 D. Narudžbe, Družba sv. Petra Klavera, Zagreb, Draškovićeva ul. 12. 

HRVATSKA GLAVNA SVETIŠTA MARIJINA 

U ZAGREBAČKOJ NADBISKUPI JI 

5. MAJKA BOŽJA VOĆINSKA 

BAVO je to i lijepo mjestance mile naše 
Slavonije, pitomo trgovište — Voćin. Oba- 
vito sa tri strane dosta visokim brdinama, 
obroncima gorskih kosa: Papuk i Crni Vrh, 
leži to pitomo gnjezdašce koje u kotlini, a 
koje opet pružilo se prekrasnom prema 
istoku otvorenom dolinom. 

Iznad kuća ponosito se diže župna 
crkva, pa te svojim bijelim zvonikom pri¬ 
jazno pozdravlja. To je jedna od najstarijih rimokatoličkih crkvi 
u nadb. zagrebačkoj. Sagradili je u trinaestom vijeku redovnici 
Templari ili kako ih naš narod zvao Božjaci, a uz nju sazidali su 
samostan, od kojega se tek neznatni tragovi opažaju. U tursko 
doba bila je crkva pretvorena u džamiju. 

U ovoj starodrevnoj crkvi ima milovidan kip Majke Božje 
Lurdske. U jednoj lijepoj, umjetno sazidanoj spilji stoji tu na no¬ 
vom velikom žrtveniku — sklopljenih ruku na molitvu i s krunicom 
o boku — kip Bezgrješne Djevice Lurdske. Njezina materinska 
ljubav i dobrota, ali i kraljevsko dostojanstvo i uzvišenost, zrcali 
se u njezinim plavim očima podignutim k nebu. A ona ružičasta 
usta samo da ne opetuju, što se u polukrugu nad glavom blista: 
Ja sam Bezgrješno Začeće. Sa strane poredao se po jedan Anđeo, 
glasnik Svevišnjega. Desni sklopio je ruke, proseći za svemožni 
zagovor Gospin, a lijevi klanja se duboko netaknutoj ljepoti nje* 
zinoj. Onome Anđelu zdesna odgovara kip svetog Dominika. On 
kleči i prikazuje Gospi Lurdskoj najdražu joj molitvu — svetu 
Krunicu. S lijevim se pak Anđelom skromna i čedna sveta Ber- 
nardica klanja i divi onoj, koju idu riječi: »Sva si lijepa, o Marijo, 
i ljage istočne nema na tebi!« 

Ne može čovjek, kad motri pobožnu ovu skupinu, a da ga 
duboko ne gane u srce, da ne sagne koljeno svoje i sa svetim se 
Anđelima, sa svetim Dominikom i sv. Bernardicom ne pomoli 
Majci svojoj, Kraljici djevičanskoj. 

Danomice sakuplja se pred tim kipom čitavo mnoštvo po¬ 
božnoga naroda. One vrele suze i vrući uzdisaji, oni pogledi puni 
pouzdanja govore jasno, kako je omilio puku taj kip Majke Božje 
Lurdske u Voćinu. 

Pa ako se još k tome istakne, da je sama BI. Dj. Marija bila 
prvim povodom, da se taj kip nabavi, to će on zacijelo biti svakome 
još miliji i draži. 

Bilo je to u proljeću godine 1884. Uglednoj gospođi i vrloj 
katolikinji Mariji Mikić, suprugi mjesnog učitelja Mije Mikića, 
došlo da porodi. Snašle je teške muke, a liječnik izjavi, da joj 
nema pomoći. Jadni suprug već stao spremati, što treba za spro¬ 
vod. U dobar čas sjeti se gospođa onih tolikih čudesa, što ih je 
čitala o Majci Božjoj Lurdskoj, te se zaufano uteče u moćni nje¬ 
zin zagovor. I gle! molba joj bila uslišana. Majka Božja Lurdska 
isprosi zdravlje i njojzi i njezinu djetetu. Ova nagla i nenadana 
pomoć potaknu revnoga župnika Mihaela Bogadeka, da za župnu 
crkvu nabavi kip Lurdske Gospe. Narod s oduševljenjem pozdravi 
tu namisao, te se brzo sakupio novac. I nabavio se je kip kod gla¬ 
sovite tvrtke Verrebout u Parizu. Srednja kapelica u župnoj crkvi 
priredila se što ljepše za Gospino prebivalište. Dne 2. srpnja 1885. 
svečano bi blagoslovljen kip — prvo slavlje Gospino u 
V o ć i n u. Zgrnuo se narod iz cijeloga kraja. Veličanstvena pro¬ 
cesija iz Nove Bukovice i Sladojevaca brojila je sama svaka do 
400 ili 500 vjernika. K tomu je stiglo već uoči radosnog toga dana 
čitav niz manjih povorki. 

U Voćinu ležao je tada bolestan 14 godišnji dječak Stjepan 
Udatny, sin jednoga bravara. Bolest ga tako shrvala, da jadnik 
nije više ni znao za sebe. Liječnik upozorio je njegove roditelje: 
»Kada bolesnik opet dođe k sebi, onda budite pripravni: onda će 
umrijeti.« I gle danas najedamput bistro pogleda majku, sasvijem 
je pri sebi, te progovori: »Majko zašto me ne nosite u crkvu?« 
Na te riječi brižne majka u očajan plač, sjetivši se liječnikovih 
riječi. Evo, došao je Stjepan k sebi: sad će umrijeti. No dječak 
Sve silnije moli, da ga odnesu u crkvu. Budući da je crkva posve 
blizu njihove kuće, to se je doista popustilo velikim molbama bo¬ 
lesnika. Umotaše ga brižno u ponjavu i tako ga njih četiri oprezno 
odnesoše u crkvu, pred oltar Gospin. Tu patnik oćuti najednoć, da 
mu je bolje. Nova snaga prostruji izmučenim tijelom njegovim. 
»Pustite me dolje!« reče. I oni spuste ponjavu na tle. I bolesnik 
klekne sam, pomoli se i — ni jesu ga više trebali kući nositi. Sam 
je već hodao i za neko vrijeme posvema je ozdravio. I sam liječnik, 
koji je znao porugljivo govoriti o Majci Božjoj Voćinskoj, iskreno 
prizna: »Tu je Majka Božja doista pokazala svoju moć!« 

(Nastavit će se.) 

DOBRA MAJKA I DJECA 


AMO prečesto su u naše doba djeca zavijena, za¬ 
tvorena, Tko ih samo izvana gleda, misli, da ništa 
dobra ne kriju u sebi, A ipak trebaju samo pro¬ 
ljetno sunce majčine ljubavi, da se probudi u nji¬ 
ma i razvije ona Božanska iskra posvećujuće mi¬ 
losti, što je Duh Sv, posijao u njihovu dušu u sv. 
sakramentu krsta. Ako dijete nikada ne ogrijava 
topla 

Majčina ljubav , 

ostaje nekako hladno , , . Susretnemo li takvo dijete, djevojčicu 
ili mladića, pokušajte na njem svoju ljubav. Ako vam ne pođe 
za rukom, probudite u njem prijaznost. Nemojte ga osudit, neg® 
recite, koliko hladnoće i mrzlosti je moralo to dijete pretrpjeti, 
da se je tako zatvorilo! 

Zato nastojte da mladići, djevojke i majke stupe u 
Marijinu Kongregaciju. 

Marija je najljubeznija Majka. Zna, nesamo buditi ljubav u sva¬ 
kom srcu prema Bogu i bližnjemu, nego Duh Sv. po njoj, kao Majci 
Božje milosti, i zasađuje krasnu ljubav Boga i bližnjega. Odgojila 
je toliko apostolskih muževa i žena, mladića i djevojaka, kolik® 
ih se dalo rukovoditi od njezine materinske ruke. 

Marijina Kongregacija nije drugo nego 

Zbor Marijine djece. 

Kad je Marija posjetila svoju rođakinju, Elizabetu, još se nije ni 
rodilo Elizabetino dijete, a već uzigralo od radosti u njezinu krilu 
Oćutio je mali Ivan prisutnost Majke ljubezne i Isusa, s kojim je 
Marija vazda združena. Kad je 

sv. Terezija od Maloga Isusa 

izgubila majku svoju, bila je u petoj godini. Duhom je i zrelošću 
svojom daleko nadmašila dobu svoju. Ljubila je majku svoju, 
kako rijetko koje dijete. Zato je od srca žalila njezinu smrt. Bila je 
vanredno sjetne naravi. Zato se velikim pouzdanjem i ljubavlju 
posveti Majci Božjoj. Postade joj dvostrukom Majkom. Poslije 
kad je stupila u konvikt Benediktinaka i gledala revne kongrega- 
nistice u zavodu, oćuti u srcu veliku želju za Kongregacijom, i 
zamoli ponizno poglavarstvo, da bi i nju primili među djecu Majke 
Božje. Buduć da je uvijek bila besprijekorna ponašanja, drage 
volje joj ispuniše želju. Nije onda još ni slutila, da će je Majka 
Božja primiti nesamo u Kongregaciju, nego i u svoj 

Karmelski red . 

Postala je Mala Terezija pravi biser i Kongregacije i Karmelskog 
reda. Nije bilo pravila Kongregacije, što Terezija ne bi najvećom 
savjesnošću ispunila. Sve je povukla za sobom svojom revnošću. 
Mnoge je potakla, da su prihvatile i redovnički stalež, a sve je 
privukla pravim kršćanskim krepostima, što je poglaviti cilj Ma¬ 
rijine Kongregacije. Bez sumnje da je po Mariji primila vanrednu 
milost, da je stupila u karmelski red, koji je per eminentiam red 
Majke Božje, i da je postala dikom toga reda i cijele Crkve, u 
kojoj se sada štuje, kao rijetko koja druga svetica i svetac. Ispu¬ 
nilo se i na Maloj Tereziji, što su svi štovatelji Majke Božje Isku¬ 
sili: »Blago onome, koji bdije na vratima mojima svaki dan. 
(Priče 8, 34.). 

Ne bismo došli na kraj, kad bismo htjeli sve nabrojiti, koji 
u zboru Marijinu udarili čvrst temelj kršćanskim krepostima, ko¬ 
jima su u životu cvali i toliko dobra za slavu Božju učinili u spa¬ 
šavanju bližnjega, što je drugotna svrha Marijinog zbora. 

Evo ljubezna Majka Božja udostojala se, te se 

spustila 

u bezbroj zborova i u našu milu Domovinu. Poziva sve muškarce 
i ženske, da stupe u njezine zborove, da ih još uže primi pod 
svoje materinsko okrilje, nego obične kršćane. Pozna dobro mla¬ 
denačko, a uopće ljudsko srce. Zna, da vriju u njem opasne po¬ 
sljedice Adamova grijeha. Zna i to, da njezin ljubezni Sin, naš 
Božanski Spasitelj, kroz njezine ruke hoće da nam dijeli blago 
milosti. Zato joj je milo, ako joj što bliže pristupimo, da nam što 
obilnije uzmogne dijeliti, nama tako potrebnu pomoć Božju. 

Majke, znajte, da ne ćete biti prave kršćanske majke, ako 
se ne ugledate i molite pomoć u najmilije Uzor-Majke Marije. 
Mladići i djevojke, znajte, da ne ćete očuvati sjaj kreposti čistoće, 
ako se ne utečete za pomoć mogućoj Djevici. Dobro zapamtimo svi, 
da svaka pomoć s neba dolazi kroz ruke Majke Božje milosti! 

Njezina će pomoć i velika materinska ljubav učiniti značajnog 
čistog mladića, neporočnu djevicu, Ijubeznu majku, savjesnog bri¬ 
žnog oca i radnika, pobožnu udovicu, što nam svjedoči povijest Ma¬ 
rijine Kongregacije. 

Matija Kulunčić D. 1. 


Tko pridrži ovaj broj (ove brojeve), smatra se pretplatnikom 
za godinu 1938. 

One dužnike, koji su primali »Vjesnik« kroz prošlu godinu 
a nisu namirili pretplate, umoljavamo uljudno, da to odmah sada 
učine, inače ne možemo unapredak slati brojeve. 

UPRAVA »VJESNIKA MARIJINIH KONGREGACIJA« 
ZAGREB 1/147. Palmotićeva ul. 31. 

KNJIŽEVNOST 


LITURGIJSKI KALENDAR ZA GODINU 1938. Sve veći 
razmah liturgijskog gibanja kod nas uzrokom je da se sve većma 
množi broj vjernika, koji mole dnevno sv. Misu zajedno sa sveće¬ 
nikom na oltaru. Dosta opsežni crkveni propisi o tome, koju misu 
treba uzeti na pojedini dan, pogotovu ako na taj dan pada više 
svetkovina, upravo sile svjetovnjake da se dnevno u svojoj litur¬ 
gijskoj pobožnosti služe ovim kalendarom, jer je on za njih isto, 
što je Direktorij za svećenstvo. Zato će svi oni, koji upotrebljavaju 
dra Kniewalda Rimski misal u hrvatskom prijevodu, zacijelo i ove 
godine posegnuti za tim liturgijskim kalendarom, koji osim izbora 
misnog obrasca daje još i upute za razne privatne pobožnosti. 

Klapuh Fr. KONAC SVIJETA (str. 48), Zagreb 1937. Profe¬ 
sor bogoslovije u Sarajevu, Isusovac, napisao je u ovoj knjižici šest 
članaka: kada će biti sudnji dan, Antikrist, što znamo iz Sv. Pi¬ 
sma o Antikristu, Enoh i Ilija, zadnji dani prije sudnjega dana, 
konac svijeta, sudnji dan. Članci su solidno sastavljeni. Nema tuj 
nikakova maštanja, nego samo zgoljna istina, što i kako nas uči 
Objava Božja. 

Neupen — Kulunčić D. L LJUBIMO ISUSA (str. 82), Zagreb 
1937. — Ovo je djelo najprije izašlo na francuskom jeziku iz pera 
Isusovca Neupena. Radi vrsnoće njegove preveo ga je O. Pavao 
Segneri na talijanski i popunio dodavši osam poglavlja: Osam uči¬ 
naka i osam dokaza ljubavi prema Isusu Kristu. A prevedena je i 
na njemački jezik. Prvi put izašla je knjiga u hrvatskom prijevodu 
od O. Antuna Kanižlića D. I., a tiskana je u Zagrebu 1760., a sada 
ju objelodanio u novom ruhu O. Kulunčić. U naše moderno doba, 
gdje je tako silno ohladnjela ljubav k Isusu, valja da se srca ljud¬ 
ska opet zagriju za Isusa, a tome će uvelike pridonijeti ova knjiga. 

Dr. M. Gatterer D. I. U SVIJETLU VJERE KRŠĆANSKE 
MISLI O SPOLNOM ŽIVOTU (str. 94). Senj 1937. — Mnogogodi¬ 
šnji iskusni profesor pedagogije u člancima: Ljudsko tijelo — Stid 
i stidljivost — Postanak čovjeka — Ženidba — Djevičanstvo — 
Šesta i deveta zapovijed nanizao je misli za odrasliji kršćanski svi¬ 
jet, da mu pomogne shvatiti u duhu vjere cijeli spolni život. Obja¬ 
va osvjetljuje, čisti, uljepšaje kao sunce sva područja ljudskog ži¬ 
vota pa tako i spolni život i njegovo značenje. Knjiga je veoma sa- 
vremena i znamenita u rješavanju teškog pitanja spolnog odgoja 
omladine i pouke roditelja i odgojitelja. O. U. 

»RUNOLIST, 1938.« Ovo treće godište poznatoga omladin¬ 
skog almanaha uvažilo je po mogućnosti sve želje svojih cij. čita¬ 
laca. Stranica broji 256, a klišeja preko 130. Priklopljena su i dva 
stručna, ilustrirana priloga k jednom poučljivom članku o moder¬ 
nom kom. ratu. Oprema je zgodna i ukusna. Sadržaj je obilat i ra¬ 
znovrstan. Uredništvo si je ostalo dosljedno ispočetka zacrtanoj 
osnovi, koja se je pokazala u praksi korisnom i ispravnom, kako 
potvrđuju brojni prijatelji ovoga almanaha. A. L. 

DOMAĆE KONGREGACIJE 


Zagreb — Kongreganistički 

dail« Sve Marijine Kongregacije mu¬ 
ške i ženske kod Svetišta Srca Isu¬ 
sova imale su 8. XII 1937. slaveći bla¬ 
gdan Bezgrješnog Začeća BI. Dj. Ma¬ 
rije ove crkvene svečanosti u Sve¬ 
tištu Srca Isusova: 

Prije podne u 7 i pol sati bila je 
zajednička sv. Misa i Pričest svih 
kongreganista i kongreganistica. Sv. 
Misu služio je pomoćni biskup Franjo 
Dr. Salis-Seevvis, član zagrebačke sve¬ 
ćeničke Marijine Kongregacije. Kon- 
greganisti i kongreganistice pod svo¬ 
jim barjacima sudjelovali su u sv. 
Misi zajedničkim recitiranjem. 

Poslije podne u 5 sati držao je 
propovijed Superior zagreb. Isusovač¬ 
ke rezidencije O. Božidar Šantić. Sve¬ 
čano primanje novih članova muških 
Kongregacija i Blagoslov obavio je 
preuzvišeni g. pomoćni biskup g. Dr. 
Salis-Seevvis. Kongregacije su zajedni¬ 
čki obnovile posvetu BI. Dj. Mariji. 
Primljeno je 70 kandidata i to: 7 u 
Kongregaciju bogoslova 1 u građansku 
4 u radničku, 27 u omladinsku i 31 
u đačku. 

Gornji Vakuf — Kongregacija 
djevojaka« Proslavila je svetkovinu 
Krista Kralja ujutro zajedničkom sv. 
Pričešću. Uvečer u Hrvatskom kato¬ 
ličkom domu izvele su kongreganisti¬ 
ce veoma poučan komad iz prvog krš¬ 
ćanskog doba: »Plemenito srce.« Kon¬ 
gregacija duguje veliku zahvalu požr¬ 
tvovnom svome upravitelju mnogo- 
pošt. O. V. Kulieru župniku za nje¬ 
gov rad oko unapređivanja Kongre¬ 
gacije. P. 

Zagreb — Kongregacija aka- 

demičarki« Novi je prezes Vč. O. 
rektor Ivan Kozelj D. I., Svetkovinu 
sv. Katarine — 25. studenoga 1937. 
— zaštitnice svoje Kongregacije pro¬ 
slavile su vrlo svečano. U kongrega- 
cijskoj kapeli kod Svetišta Srca Isu¬ 
sova čitao je u 8 sati sv. Misu pre¬ 


uzvišeni g. nadbiskup-koadjutor, Aloj- 
zije dr. Stepinac uz podvorbu veleuč. 
g. Dragutina dr. Nežića, nadbiskup¬ 
skog ceremonijara i prijašnjeg pre- 
zesa Vč. 0. Karla Grima komu izri¬ 
če Kongregacija najtopliju zahvalu 
za njegov zbornički požrtvovni trud 
i rad. Pod sv. Misom bila je zajedni¬ 
čka sv. Pričest kongregastica-akade- 
mičarki, kojima su se pridružile ko¬ 
legice iz akadem. Križarskog Sestrin- 
stva i iz hrv. kat. društva »Domagoj«. 
Poslije sv. Mise primio je Nadbiskup- 
koadjutor deset akademičarki u Kon¬ 
gregaciju i održao prigodno svečano 
slovo. Sakramentalni blagoslov s »Te¬ 
be Boga hvalimo« završio je iza pol 
10 s. crkvenu svečanost. Iza toga bio 
je požrtvovnošću vrle i odlične gđe 
Juhn priređen u prostorijama za žen¬ 
ske Marijine Kongregacije obilniji za¬ 
jutrak za 50 lica, što ga je počastio 
svojoj nazočnošću i Nadbiskup-koa¬ 
djutor. 

Zagreb — Kongregacija sje- 
minaraca u dječačkom sjemeni¬ 
štu« Na čast neokaljanoj Djevici pri¬ 
redila je u utorak 30. novembra 1937. 
u 16 i pol sati u sjemenišnoj auli 
pretstavu: F. Ludwigs - J. Krajinović 
SVETINJA ANTIOHIJSKA (Sveta 
sulica) historijski igrokaz u 5 čina. 
Lica: Gotfrid Bujonski, vođa Križara 
B. Kukolja VI. razred — Rodulfo 
Bujonski, njegov sin, J. Dumić VI r. 
Bohemund, knez, S. Krivošić VIII r. 
Rajmnd, knez, I. Pap VII r. Kor- 
boga, mosulski emir, J. Hrupački VIII 
r. — Hasan, njegov štićenik, J. Oštrek 
VIII r. Ahmet, paša, S. Domitrović 
VI r. — Brat Petar Amijenski, J. Str- 
mečki VIII r. Valter, vitez, I. Cvitko- 
vić VII r. — Renegat, B. Kolb VI r., 
Milosrdna braća: M. Cigroski, D. De- 
načić, M. Terzić, I. Tilšar, J. Vrane- 
ković VI razred. — Građani antiohij- 
ski: I. Čunčić, P. Nežić VI. r. — Kri¬ 
žarski vojnici: I. Horvatić, S. Tortić 
I. Kraljić, K. Sviben, K. Vojvoda, V. 

Bosanac VI r. — Križari ratni zaro¬ 
bljenici: D. Španić, I Maljevac, J. Ar- 
paš, VI r. J. Šoltić, V. r. — Seldžu- 
čki vojnici: F. Kufrin, I. Kane, A. 
Mozer, I. Ljevaković, F. Čubranić, VI. 
razred. — Zbor anđela: V. Karan, D. 
Knapić, M. Kune, M. Leskovar, I. Ma- 
lec, V. Muhvić, G. Sečak, R. Sučić 
III raz., J. Deban, I. Hrastić, F. Jaz- 
binski, S. Košak II r. — Radnja zbiva 
se u gradu Antiohiji i pred gradom. 
Vrijeme: Prva križarska vojna. Muzi¬ 
čki dio. Gounod-Zgorelec: Ave Ma- 
ria, svira tamburaški zbor, — Šebek: 
Zbor Derviša, svira sjemenišna glazba, 
Muhvić: Živala Hrvatska, svira sjeme¬ 
nišna glazba, — Mravec: Idila, svira 
tamburaški zbor, — Novak: Hrvatskoj 
svira sjemenišna glazba, — Zajc: 
Zrinjski, svira sjemenišna glazba. — 
Limenim glazbalima ravna g. Ivan 
Auf, učitelj glazbe. — Tamburama 
upravlja J. Pinturić, uč. VIII razreda. 

Počastili su predstavu uz profesor¬ 
ski zbor Nadbiskup-Koadjutor Alojzije 
dr. Stepinac, kanonici Dr. Barac i Peć- 
njak, preč. i veleuč. gg. Dr. Višošević, 
Dr. Kramar, Dr. Lach, Dr. Žuvić, Dr. 
Nežić, Dr. Petrović, Heffler, Kornfeind, 
Pernjak, Popović, Turzan, Wolf; Dr. 
Matić, 00. Dominikanci, Franjevci, 
Salezijanci; vrlo mnogo bogoslova iz 
bog. sjemeništa i Franjevačkih bogo¬ 
slova. 

Cijela izvedba predstave bila je 
na visini i proizvela je na publiku ve¬ 
lik i snažan dojam. Mladi umjetnici 
uživjeli su se u svoje uloge, te su svo¬ 
jom interpretacijom postigli savršenost 
i opće udivljenje. Cijelu je predstavu 
izvježbao te izvedbu sa silnom spret- 
nošću i vještinom ravnao generalni 
prefekt sjemeništa 0. Karlo Leopold 

D. /. 


Zagreb — Kongregacija sred¬ 
njoškolaca kod Svetišta Srca 

Isusova priredila je Nikolinjsko obi¬ 
teljsko veče u subotu 4 . prosinca 19-37 
7 i pol sati navečer, Palmotićeva uli 
31 u dvorištu I. kat. — Program: 
»Mili roditelji« — pozdravljaju naši 
najmlađi. — Svira gudalački orkestar 
đačke Kongregacije. — Djeca čitavog 
svijeta slave sv. Nikolu pjesmama: 1) 
Brajša Pero IV r., grčki. 2) Papi* 
Ferdo IV r. - latinski. 3) Netig Vla¬ 
dimir II. r. - francuski. 4) Šimonovic 
Ivan IV. r. - talijanski. 5) Voljavee 
Božidar III. r. - njemački. 6) Polit«* 
Franjo I. r. - engleski. 7) Palfi Lacti- 
slav III. r. - mađarski. 8) Fudic 
Zdravko III. r. - hrvatski. 9) Haba/in 
Anđelko IV. r. kajkavski uz pratnju. 
Svira orkestar đačke Kongregacije. Sv. 
Nikola i deset vražića, igra u 4 pri¬ 
zora. — Lica: Sv. Nikola, Brajša StaR 
ko, VI. r. - Jožek, podvornik, Dolov- 
čak Ante, VI. r. - Prolog, Juranić Mi- 
lan, I. r. - Rožić, Valjavec Tomo, III. 
r, - Krampusić, Crnko Zlatko, I. r. - 
Lančić, Ortinalni Hilarije II. r. - Vi- 
lić, Papić Relko, I. r. - Vražić, Mirko 
Matijašić, II. r. - Đavolić, Željko Po- 
lak, I. r., - Repić, Križman Tonček I. 
r. - Plazijeziković, Ortinski Boris, I. 
r. - Pandžić, Farkaš Mladen, I. r. - 
Čaporčić, Mišura Marijan, I. r, - Epi¬ 
log, Netig Velimir II. r. — Sv. Ni¬ 
kola na opće veselje darovao je tla 
koncu sve posjetnike. Osim roditelja 
bili su nazočni prijatelji i dobrotvori 
Kongregacije. Zahvaljujući Kongrega¬ 
cija priašnjem prezesu Vč. 0. Mati 
Joviću D. I. na njegovu radu i ljubavi 
pozdravlja novoga upravitelja Vč. 0. 
Jakova Krista D. I., koji je toliko 
uložio truda, da je ovo zborničko ve¬ 
če zaista krasno uspjelo na radost po- 
sjetnika i Kongregacije, a zacijelo i 
nebeskoj Majci Mariji. 0. U. 


DNE 12. VELJAČE — PAPIN DAN! 

Ne zaboravimo proslavu PAPINA DANA! 

KONGRFG * C.TJF će prikazati sv. Pričest i druga dobra djela 

ZA SV. OCA PIJA XI. 

ili u subotu 12. veljače 
ili u nedjelju 13. veljače. 

RAZNE VIJESTI 




TROSTRUKI JUBILEJ GOSPE REMETSKE 

125. godi snjicu župe, 250. god i š n j i c u, otka¬ 
ko je hrvatski sabor na predlog zagrebačkog 
biskupa, Pavlina iz remetskog samostana, Mar¬ 
ti na Borkovića, naredio post uoči Bez gr jesnog 
Z a č e č a Marijina, a s v. Josipa proglasio zaštit¬ 
nikom kraljevine Hrvatske i 650. godišnjicu 
dolaska Pavlina u Remete, najstarije hrvatsko 
Marijino proštenište. 

Ovaj trostruki jubilej, zahvala Gospodinu 
Bogu za trostruku milost, ne tiče se samo re- 
m e i s k e župe nego i cijeloga hrvatskoga na¬ 
roda. S Remetama je preko njihova pavlinskog 
samostana i prošteništa Majke Božje poveza¬ 
na naša prošlost i sadašnjost. 

Dne 25. rujna 1937. svečanu pontifikalnu s v. 
Misu držao je preuzvišeni g. nadbiskup-koad- 
j u t o r zagrebački A l o j z i j e d r. Stepinac, a j ubi¬ 
le j s k u propovijed V č. O. B o z i d a r Š a nt i ć, s u p e- 
r i o r zagrebačke Isusovačke Rezidencije. Isti 
je dan bila sv. Potvrda. Na spomen svih t r ih ju¬ 
bileja postaviše na vanjskom zidu, što okru¬ 
žuje crkvu, Brača H r v. Zmaja spomen-ptoču. 
Tom su zgodom proslavili Remečani 30. godiš¬ 
njicu mi s ni š t v a i 20. godišnjicu župni kovanja 
u Remetama, pr e č. g. Leopolda Ru s a na, svog po¬ 
žrtvovnog i omiljelog pastira duhovnog. 

BL. NIKOLA TAVELIĆ 

Hrvat - mučenik, Franjevac Konventualac, 
koji se prije slavio samo u šibenskoj biskupiji, 
dopuštenjem S v. Stolice slavi se odsada u sv im 
hrvatskim biskupijama. Svetkovina je njegova 
14. studenoga. 

40.000 UČITELJA 

od toga deset hiljada u B u e n o s Air e s, s t u p i š e 
u katolički učiteljski i profesorski savez, što 
ga je kardinal- nadbiskup u B u e n o s Air e s o- 
snovao. To je 80 postotaka sviju učitelja na 
javnim školama u Argentini. 

KONKORDAT EOUADORA 

sa S v. Stolicom sklopio je bio veliki katolički 
vođa Garda Moreno godine 1863. Njegova smrt 
— smaknut je bio godine 1875. — značila je 
na c konkordata. Sada, iza 62 godine, ho č e 
publika Ea u ador da uredi svoje odnose s 
mom. 


k o- 





BORBA PROTI PSOVKAMA 

vodi liga u New-Yorku (N j u j o r k) ovako: Kad¬ 
god čuje član lige (saveza) koga da psuje, uru¬ 
či mu šuteći malu ružičastu kartu. Na ovoj je 
napisano: »M o l im, nemojte proklinjati niti zlo- 
rabiti ili huliti Ime Božje. Pomozite psovku 
bojkotirati (t. j. da je nestane)!« Na milijune 
ovakovih kartica se već razdijelilo i nitko je 
nije neprijazno odbio. 

BEATIFIKACI3 A 

francuskoga generala d e S o n i s, junaka u rato¬ 
vima 1870/71., — umro je prije pedeset godina — 
otvorit će se doskora u Rimu. Kod iskapanja 
zemnih ostanaka po biskupu od C'hartres (Ša r- 
tresa) godine 1929. nađoše ih potpuno sačuvane. 

MOLITVA 

što je po naredbi narodne vlade mole dnevno 
u Španjolskoj učitelji s djecom, glasi: »BOZE 
KRISTE, SPASITELJU SVIJETA, SPASI PO ZAGOVORU 
BEZGRJEŠNE DJEVICE, KATOLIČKU ŠPANJOLSKU OD 
BEZBOZNOGA KOMUNIZMA!« 

KATOLIKA U KINI 

ima po misijskom izvještaju između 450 m i l i- 
juna stanovnika tri milijuna. Godine 1907. bilo 
ih je jedan milijun, godine 1920. već dva mili¬ 
juna. 

IZVANREDNU JUBILEJSKU GODINU 

udijelila je S v, Stolica za Francusku, a traje 
°d 15. kolovoza 1937. do 15. kolovoza 1938. Razlog 
je tristo ta obljetnica posvete, kojom je kralj 
Ljudevit XIII. godine 1638. posvetio Francusku 
BI. Djevici Mariji, Majci Božjoj. 

ISUSOVCU O. HENRIKU ABELU 

apostolu muževa, osnivaču Marijinih Kongre¬ 
gacija i dugogodišnjem p r e z e s u podigoše za¬ 
hvalni B e č l i j e veliki spomenik od mjedi. Po¬ 
stavljen je n a »U niversitatsplatz« uz crkvu , u 
kojoj j e često propovijedao. Svečanom otkri- 
č u dne 3. listopada 1937. prisustvovali su savez¬ 
ni predsjednik M i k l a s, mnogi ministri , posve- 
č e ni biskup D r. Kamprath i mnogi drugi ugled¬ 
ni muževi. 

^ ____ 

Urednik: Josip Predragović D. I. 

• * l}lasnik: Kole Šii Družbe Isusove u Zagrebu — A. Alfirević D. I. 

